钦定古今图书集成/明伦汇编/氏族典/第127卷 > 陈大中
## 钦定古今图书集成/明伦汇编/氏族典/第127卷 > 陈大中

按《蕲州志》：“大中，字时甫，正德进士。为人刚正廉介，临
事不苟。授南京户部主事。六年，流贼刘六等寇掠江
淮，势甚猖獗，大中出理军饷，冒险应变，仓卒办集，擢
广西庆远知府。有乡曰述崑，为獐酋蓝钱压等所据，
商旅莫敢往来。大中率民兵直𢭏其穴，擒其魁，戮其
党。事闻，擢转运使，致仕归。”